CELEX: 62012TN0551
Language: sk
Date: 2012-12-27 00:00:00
Title: Vec T-551/12: Žaloba podaná 27. decembra 2012 — Coppenrath-Verlag/ÚHVT — Sembella (Rebella)

23.2.2013   
            
            
               SK
            
            
               Úradný vestník Európskej únie
            
            
               C 55/20
            
         Žaloba podaná 27. decembra 2012 — Coppenrath-Verlag/ÚHVT — Sembella (Rebella)
   (Vec T-551/12)
   2013/C 55/35
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Coppenrath-Verlag GmbH & Co. KG (Münster, Nemecko) (v zastúpení: D. Pohl, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sembella GmbH (Timelkam, Rakúsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 5. októbra 2012 vo veci R 1681/2011-2,
            
         
               —
            
            
               zaviazal ÚHVT na náhradu trov konania vrátane trov konania, ktoré vznikli v priebehu odvolacieho konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „Rebella“ pre tovary a služby zaradené do tried 20 a 24 — prihláška ochrannej známky Spoločenstva č. 8 498 735.
   
      Majiteľ ochrannej známky alebo označenia namietaných v námietkovom konaní: Sembella GmbH.
   
      Namietaná ochranná známka alebo označenie: slovná ochranná známka „Sembella“ pre tovary zaradené do tried 17, 20 a 22.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania a následné zmietnutie prihlášky.
   
      Dôvody žaloby: porušenie článku 42 ods. 2 nariadenia č. 207/2009, ako aj porušenie článku 8 ods. 1 písm. b) nariadenia č. 207/2009.